Kvalifikacije za AFC Azijski kup 2015.
Kvalifikacije za AFC Azijski kup 2015. je bilo nogometno takmičenje u sklopu AFC Azijskog kupa 2015. koje je održano u periodu od 6. februara 2013. do 5. marta 2014. godine. Na AFC Azijski kup 2015. se kroz kvalifikacije kvalificiralo 11 reprezentacija. U početnoj šemi kvalifikacija, 10 mjesta je prvobitno bilo određeno za učešće na prvenstvu kroz kvalifikacije, dok je šest mjesta već imalo rezervirano mjesto za učešće na Azijskom kupu 2015: Domaćin (Australija) Najbolje tri sa prethodnog prvenstva; (Japan, Australija i Južna Koreja) Pobjednik AFC Challenge kupa 2012. (Sjeverna Koreja) Pobjednik AFC Challenge kupa 2014. (Palestina). Australija kao domaćin je imala obezbjeđeno učešće na Azijskom kupu 2015. a to pravo je stekla i osvajanjem drugog mjesta na prethodnom prvenstvu te su zbog toga kvalifikacije doživjele promjene. Najbolja trećeplasirana ekipa iz svih grupa je zbog tih promjena stekla pravo učešća na prvenstvu.